cyanic-selkie/wikianc huggingface dataset:
Reidar Myhre (musiker)
Oppvekst og karriere
Faren Kjell Myhre var musiker, låtskriver, produsent og manager og sønnen fulgte i farens fotspor. Da han var syv år spilte han «Stardust» på klarinett og fikk 10 kroner for jobben. Som tolvåring var han med i Svein Finjarns første band, "Lucky Boy and the Crazy Rockers". Når lillesøster Wenche Myhre opptrådte offentlig første gang i 1954 var det sammen med han og faren. I 1960 startet han sitt første band "Gamblers", senere startet han " "Reidar Myhres orkester", som senere utviklet seg til i 1970 å bli "Arman Sumpe Dur Express". "Arman Sumpe" fikk navn etter mellomnavnet hans, Arman, og etternavnet hans, myr = sump. De spilt progressiv rock og medlemmene var Arne Schulze, Fred Alvad, Pete Knutsen, Pjokken Eide, Steinar Kristiansen, Terje Methi, Thor Andreassen og Jahn Teigen, hvor de fleste senere ble kjente musikker på hver sin kant.
I 1972 skiftet bandet navn til "Popol Vuh" som hadde mange av de samme musikerne, Arne Schulze, Pete Knutsen, Terje Methi, Thor Andreassen og Jahn Teigen, og de spilte fortsatt progressiv rock. Reidar Myhre sluttet i bandet i 1972 og bandet skiftet i 1973 navn til Popol Ace for å unngå konflikt med det tyske bandet Popol Vuh.
Myhre fortsatte som soloartist men spilte ikke inn noe album før i 2009 når Blue Velvet ble utgitt.
Han har i mange år spilt i Kampen janitsjar og også vært engasjert i andre prosjekter.
Danko Fjeld Andersen
Danko Fjeld Andersen er et musikkalbum med Rick Danko, Eric Andersen og Jonas Fjeld, utgitt i 1991. Albumet lå tolv uker på VG-lista og endte med sjetteplass som beste plassering.
Rjukanfossen
Rjukanfossen er en foss som ligger lengst vest i Vestfjorddalen i Tinn kommune i Telemark, like vest for byen Rjukan. Fossen, som er en del av elva Måna, var en stor turistattraksjon i førindustriell tid og ble besøkt fra alle verdenshjørner. Den var et av de første vannfall som ble opplyst ved hjelp av egenskapt elektrisitet. Ved fossen ble det tidlig bygd et eget hotell med tennisbane for ressurssterke turister. Fossen har en total fallhøyde på 238 meter og høyeste loddrette fall er 104 meter.
I 1905 la Rjukanfossen grunnlag for Sam Eyde med investorer, sitt oppkjøp av land i Vestfjorddalen. Fossen ble temmet og lagt i rør for å gi energi til salpeterproduksjon og industriprosjektet Norsk Hydro. Vannet brukes i Vemork kraftstasjon.
Navnet Rjukan var opprinnelig navnet på fossen, mens byen har fått sin navn fra fossen. Også et fossefall i Tovdalsvassdraget bærer navnet Rjukanfossen.
Grunnet store vannmengder sommeren 2007 ble Rjukanfossen sluppet for fullt i en lengre periode i juli. Dette førte til en markant oppsving i turisttilstrømningen til fossen. Sommeren 2012 var det full vannføring i fossen da det var anleggsarbeid i forbindelse med kraftverkene. Samtidig var magasinene fulle.
Pia Christmas-Møller
Pia Christmas-Møller (født 21. januar 1961 i Kjellerup) er en dansk politiker (KF). Hun var medlem av Folketinget 1987–2011 samt politisk leder i Det Konservative Folkeparti 1998–1999. Etter å ha vært i konflikt med partiledelsen, meldte hun seg ut av partiet i 2008, men vendte tilbake i 2011. Christmas-Møller er kjent for sitt sosiale sinnelag.
Fulton County (Illinois)
Fulton County er et fylke i den amerikanske delstaten Illinois. Administrasjonssenteret ligger i Lewistown.
Pia Christmas-Møller
Pia Christmas-Møller er grandniese av den konservative lederen John Christmas Møller. Hun vokste opp med to yngre brødre i Kolding, hvor faren var selvstendig næringsdrivende og moren stelte hjemme. Hun gikk realskole og gymnas der, hvorpå familien flyttet til Fakse. Som 14-åring meldte Christmas-Møller seg inn i Konservativ Ungdom, hvor hun senere var nestformann 1980–1981, og deltok på sitt første konservative landsmøte. Hun begynte som student ved Århus Universitet, men gikk snart til en sekretærstilling for de konservatives folketingsgruppe 1981–1983, så i arbeidsledighetskassene for selvstendige næringsdrivende 1983–1987. Hun tok en mastergrad i offentlig politikk ved Roskilde Universitetscenter i 2002.
The Last of the Line
The Last of the Line er en amerikansk stumfilm fra 1914, regissert av Thomas H. Ince og Jay Hunt.
Pia Christmas-Møller
Christmas-Møller var valgt til Folketinget fra Vejle amtskrets 1987–1998, Københavns amtskrets 1998–2007 og Nordsjællands storkrets 2007–2011. Hun ble raskt partiets talsperson på saksområder som finans-, sosial- og arbeidsmarkedspolitikk. Hun var partiets politiske ordfører i Folketinget 1998–1999 og 2001–2007, i den første perioden endatil som partiets øverste politiske leder. I slutten av 1990-årene var Det Konservative Folkeparti rammet av intern splittelse, og Christmas-Møller ble tvunget til å trekke seg som politisk leder til fordel for kompromisskandidaten Bendt Bendtsen.
The Last of the Line
Handling
Grey Otter, den siste av en rekke mektige sioux-høvdinger, venter spent på at sønnen skal komme tilbake fra skolen. Han forventer at sønnen skal redde klanens navn og ære fra utryddelse. Tiah viser seg imidlertid å være en beruset overløper.
Pia Christmas-Møller
Hun valgte å bryte med de konservatives folketingsgruppe den 5. desember 2007, og etter nyttår meldte hun seg også ut av partiet. Den utløsende årsaken var uenighet i innvandringspolitikken og trussel om eksklusjon. Christmas-Møller begrunnet bruddet med uenigheter med partiledelsen og misnøye med debattkulturen i partiet. Hun ble sittende i Folketinget som partiløs representant. Hun vendte tilbake til partiet i august 2011. Nominasjonen av Christmas-Møller i Østerbro krets samme måned ble imidlertid underkjent, fordi nominasjonsmøtet hadde blitt uregelmessig gjennomført. Dermed ble ikke Christmas-Møller nominert tidsnok før folketingsvalget i september det året.
The Last of the Line
Handling
Sønnen bryter fredspakten mellom faren og en oberst til den lokale amerikanske garnisonen. Den gamle høvdingen bestemme seg for at sønnens forbrytelse bare kan straffes med døden. Han skyter og dreper derfor sin eneste sønn.
Pia Christmas-Møller
Hun ble i 2007 utnevnt til ridder av 1. klasse av Dannebrogordenen.
Coronel Macedo
Coronel Macedo er en kommune i delstaten São Paulo i sørøstregionen av Brasil.
Georgi Ivanov (kosmonaut)
Georgi Ivanov (bulgarsk: Георги Иванов, født 2. juli 1940 i Lovetsj) er en bulgarsk tidligere kosmonaut, general og parlamentsmedlem.
Ivanov deltok i det sovjetiske Sojuz-programmet, og var den første kosmonauten fra Bulgaria. Den 10. april 1979 ble Ivanov og den sovjetiske kosmonauten Nikolay Rukavishnikov skutt opp på Sojuz 33-ferden. Oppdraget som varte i 1 dag, 23 timer og 1 minutt før de landet igjen, var hans eneste romferd.
Doodiaslekten
Doodia er en slekt av bregner innen bjønnkamfamilien, som igjen er en del av den monofyletiske ordenen Polypodiales.
Slekten har 17 kjente arter. De fleste Doodia-arter er sørlige, med utbredelse på den sørlige halvkule. Flere arter er avgrenset til Australia, øvrige Oseania, og Stillehavet inklusive Hawaii.
Bregnene vokser normalt langs bakken, og de unge skuddene kan ha et anstrøk av rødt. Plantene har blader som står ut i rosettformasjon fra grunnen. Ingen av artene vokser i Norge.
Hjalmar S. Bakstad
Hjalmar Severin Bakstad (født 22. mai 1896, død 29. januar 1961) var en norsk arkitekt. Han var far til arkitekten Einar Bakstad.
Utdannelse
Bakstad tok artium i 1915 og eksamen ved Krigsskolen i 1916. Han studerte arkitektur i USA og England og ble uteksaminert som arkitekt ved universitetet i Liverpool i 1920. Han var på studiereiser i en rekke land.
Virke
Bakstad var assistent hos Nils Reiersen i 1921–32 og var i den forbindelse med på utformingen av Deichmanske bibliotek på Hammersborg. Han arbeidet 1923–34 som lærer ved Statens håndverks- og kunstindustriskole. Fra 1932 hadde han egen arkitektpraksis i Oslo.
Bakstads produksjon består i det vesentlige av funksjonalistiske bolig- og forretningsgårder i Oslo. Særlig på Etterstad og på Fagerborg har han satt spor etter seg. Utenfor Oslo har han blant annet fått oppført tinghuset i Trondheim (etter førstepremie i arkitektkonkurranse) og Orkerød pikehjem på Jeløya.
Bakstad var medlem av Oslo arkitektforening fra 1935.
Verker i utvalg
(I Oslo med mindre annet er nevnt. )
Er (bibelsk person)
På hebraisk når Er stavet baklengs gir det ordet «ond». I henhold til den franske rabbiner Rashi og andre rabbinere, forsøkte Er som Onan senere fraholde Tamar fra å føde, i Ers tilfelle grunnet at han ikke ville ødelegge Tamars skjønnhet. I teksten er Er framstilt som bror av Onan og av den yngste broren Sjela; men i Første Krønikebok er Er listet som en av Sjelas sønner.
Bibelforskere betrakter beskrivelsen av Er som en eponymisk etiologisk myte som angår variasjonene i grupperingene av Judas stamme og hvor den brå og plutselige døden til Er som en refleksjon av at en stamme døde ut, forsvant eller ble absorbert; tilstedeværelsen av en Er som en etterkommer Sjela i Første Krønikebok antyder at Er i virkeligheten var navnet på en stamme eller klan som opprinnelig var likestilt i status med den til Sjela, men som senere ble underordnet denne. Broren Onan kan representere en edomittisk klan ved navn Onam, ved at han er nevnt i en edomittisk genealogi i Første Mosebok.
Bibelforskere har argumentert at i fortellingen om Tamar, hvor beskrivelsen av Er er en del av, var de sekundære målene til enten å forsvare institusjonen av leviratekteskapet, eller presentere en etiologisk myte for dens opprinnelse. Ers rolle i fortellingen er således kun en bakgrunn for hovedhandlingen, hans død var årsaken for leviratekteskapet ble en vesentlighet. Emerton anser at beviset for dette er ikke overbevisende, skjønt klassiske rabbinske skribenter har argumentert at denne fortellingen angår opprinnelsen til leviratekteskapet.
Er er også et navn som listes i Lukasevangeliets versjon av Jesu slektsregister
Johannes Myren
Johannes Arthur Myren (født 7. juli 1915 i Bremanger, død 15. april 1996) var en norsk lege, og spesialist i fordøyelsessykdommer (gastroenterologi). Myren regnes som en av pionérene i norsk gastroenterologi (fordøyelsessykdommer), bl.a. gjennom oppbyggingen av avdeling for gastroenterologi ved Ullevål sykehus, som fungerte som modell for liknende avdelinger ved sykehus over hele landet.
I 1966 ble han en av grunnleggerne av Scandinavian Journal of Gastroenterology, sammen med Egil Gjone og Lars S. Semb. Johannes Myren var sjefredaktør for tidsskriftet frem til 1987.
Han var også sentral i opprettelsen av Norsk Gastroenterologisk Forening (NGF) i 1965.
Philip Verdon
Philip Verdon (født 22. februar 1886, død 18. juni 1960) var en britisk roer som deltok i de olympiske leker 1908 i London.
Tre Små Kinesere (popgruppe)
Tre Små Kinesere er en popgruppe fra Trondheim som består av frontmann Ulf Risnes (vokal, gitar), Lars Lien (piano, trekkspill, kor) og Kjetil Sandnes (bass og kor).
Risnes har skrevet mesteparten av gruppens låter og er gruppens eneste gjenværende originalmedlem. Tidligere bandmedlemmer er Baard Slagsvold (1988–2004), Øystein Hegge (1988–2005, 2010—2012) og Truls Waagø (2010–2013). , Eirik Øien, Daniel Børmark (bass, vokal, kor), Arve Guldbrandsen (trommer), Freddy Bolsø på (trommer, kor) og Dag Erik Oksvold (Trommer og kor).
Gruppa har holdt en lang rekke konserter og har gitt ut ti studioalbum. Låtene deres er ofte preget av akustiske instrumenter og flerstemt sang på trondheimsdialekt. «Soleplassland», «Klassebildet», «Hjertemedisin» og «Dørstokkmila» er noen av de best kjente sangene til Tre Små Kinesere.
Historie
Tre Små Kinesere ble opprettet i 1988 av Ulf Risnes som hadde bakgrunn fra flere punkband fra Trondheim, og det var i det miljøet han traff Øystein Hegge og Baard Slagsvold. De spilte inn låten «Askeladden» i Gauldal Folkehøgskoles studio, og platen ble utgitt i mars. Tre Små Kinesere opptrådte for første gang på lanseringskonserten til Den akustiske gitarliga 4. mars 1988. Den første singelen, «Hei verden», kom året etter, da de også fikk platekontrakt og gav ut 365 fri i 1990.
For sin andre plate Luftpalass fikk Tre Små Kinesere Spellemannprisen 1991 i klassen «Pop». Plate nummer fire, Hjertemedisin, ga poptrioen Spellemannprisen 1994 i klassen «Gruppe».
Bandet ble oppløst i 2005 etter at Baard Slagsvold sluttet.
Tre Små Kinesere holdt en liten gjenforeningskonsert på Den kinesiske mur i oktober 2007, i anledning av Oslo Reiselivskors 15-årsjubileum. I 2010 ble bandet gjenforent, nå med Truls Waagø på bass.
I 2011 kom platen I Live ut, et livealbum med de fleste av gruppas mest kjente låter.
Høsten 2012 ga Øystein Hegge seg, og ble erstattet av Lars Lien på tangenter og kor. Truls Waagø sluttet i januar 2013, og ble erstattet av Eirik Øien på bass og kor. Øien ble senere erstattet av Kjetil Sandnes.
Chaplin som tannlege
Chaplin som tannlege (orig Laughing Gas, også vist i Norge med tittelen Tannlægeassistenten) er en amerikansk stumfilm fra 1914, regissert av Charlie Chaplin.
Handling
Charlie later som han er en tannlege, selv om han bare er assistenten til en tannlege. Når en pasient ikke klarer å slutte le på grunn av bedøvelsen han får, slår Charlie ham bevisstløs med en kølle.
Charlie blir deretter sendt til et apotek, men havner i en konflikt med en annen mann. Men etter å ha fått en murstein i ansiktet, blir mannen en annen pasient hos tannlegen.
På et tidspunkt trekker Charlie feil tann, ved hjelp av en enorm tang.
Mizuki Fujii
Mizuki Fujii (藤井 瑞希 Fujii Mizuki), født 5. august 1988, er en japansk badmintonspiller, som spesialiserer seg i double. Hun deltok under Sommer-OL 2012 i London, der hun tok sølv i kvinnenes double.
Corumbataí
Corumbataí er en kommune i delstaten São Paulo i sørøstregionen av Brasil.
Sadleriaslekten
Sadleria er en slekt av bregner innen bjønnkamfamilien, som igjen inngår i den monofyletiske ordenen Polypodiales. Slekten har 6 kjente arter, mange av dem sørlige.
Bregnene vokser normalt langs bakken, og de unge skuddene har ofte et anstrøk av rødt. Plantene er 10–50 cm høye, og har blader som står ut i rosettformasjon fra grunnen. Ingen av artene vokser i Norge.
Limits (Pænda-sang)
«Limits» (norsk oversettelse: grenser) er en popsang fra 2019 som er komponert og fremføres av den østerrikske musikeren Pænda. Sangen var Østerrikes bidrag til Eurovision Song Contest 2019 i Tel Aviv i Israel.
Bakgrunn
Sangen er skrevet av låtskriveren og musikkprodusenten Gabriella Horn, bedre kjent under artistnavnet Pænda. Sangen er en av låtene på albumet Evolution II som ble utgitt 26. april 2019. På forespørsel fra kringkasteren ORF sendte hun høsten 2018 inn «Limits» til vurdering for Eurovision Song Contest, og ORF valgte sangen til Østerrikes bidrag i konkurransen.
«Limits» er en popballade som forteller om hvordan Horn i sin iver og lidenskap for musikk presset seg forbi alle sine grenser, helt til grensen for fullstendig utmattelse. Sangen forteller om hennes sårbarhet og erkjennelsen om at hun måtte ta en pause og ikke presse alle grenser.
Amimes
Amimes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Arten er bare kjent fra Sri Lanka.
Systematisk inndeling
Oemini blir ofte slått sammen med Xystrocerini.
Pariacoto (distrikt)
Pariacoto er et distrikt i provinsen Huaraz i regionen Ancash i Peru. Distriktet grenser til provinsen Carhuaz i nord, til distriktet Cochabamba og til provinsen Yungay i nordvest, til distriktet Pira i øst, til distriktene Colcabamba og Pampas i sør og til provinsen Casma i vest. Distrikthovedstaden er Pariacoto.
Överskärargränd
Överskärargränd er et smug i Gamla stan i Stockholm. Det strekker seg fra Västerlånggatan 24a til Stora Nygatan 13. Smuget, som er cirka 60 meter langt, fikk sitt navn på 1680-tallet. Ved smuget ligger Gåstorget.
Historikk
I 1796 ble Gåstorget, som ligger ved smuget, anlagt. Tiltaket skulle forbedre framkommeligheten ved brannslukking og derved forbedre brannsikkerheten på Stadsholmen.
Lisbon Lions
The Lisbon Lions («Løvene fra Lisboa») er det kallenavnet som ble gitt til det Celtic-laget som vant Europacupen på Estádio Nacional i Lisboa, Portugal 25. mai 1967, da de slo Internazionale fra Milano 2–1.
Celtic var det første britiske laget som vant en europacup, og til nå den eneste skotske klubben som har nådd finalen i en europeisk turnering som de i tillegg vant. Klubben er i tillegg den ene av to klubber totalt som har vunnet et europeisk trofe med et lag bestående utelukkende av spillere fra klubbens hjemland. Alle spillerne på Celtic var født innenfor en radius på under 50 km (30 miles) fra Celtic Park i Glasgow.
Celtics spillestil var det motsatte av den effektive defensive spillestilen til Inter. Jimmy Johnstone skal ha beskrevet sitt lags spillestil «som nederlenderne i høyt tempo».
Alessandro Mazzola åpnet scoringene da han satte inn en straffe allerede etter 7 minutter, etter at Jim Craig hadde lagt ned Renato Cappellini. Italienerne trakk seg da tilbake på banen i sitt kjente 11-manns forsvar. Inter fikk deretter ikke et eneste hjørnespark og hadde bare to skudd på mål. Celtic hadde to skudd i tverrliggeren og totalt 39 avslutninger, hvorav 13 ble reddet av den italienske keeperen Giuliano Sarti, 7 ble blokkert og bare 19 var utenfor mål.
Craig gjorde opp for straffen han hadde laget tidlig i kampen da han i det 63. minutt la pasningen til Tommy Gemmell som laget Celtics utligning. I det 83. minutt fikk Gemmell nok rom til å spille ballen til Bobby Murdoch som skjøt et langskudd som Steve Chalmers styrte videre i mål.
Lagoppstilling
NB: Reservekeeper var eneste tillatte innbytter på den tiden.
Trichodocus
Trichodocus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Theocridini er små til middelsstore, brunlige trebukker.
Levevis
Som de fleste andre trebukker borer larvene i ved.
Utbredelse
Slekten er spredt utbredt i Afrika.
Berdsk
Berdsk (russisk: Бердск) er en by i Novosibirsk oblast i Russland. Den ligger rundt 30 km sør for Novosibirsk. Innbyggertall: 90 700 (2005 est.), 88 445 (folketelling 2002), 79 252 (folketelling 1989).
Byens opprinnelige territorium ble oversvømt av Novosibirsk-reservoaret (også kjent som Obhavet) i 1957.
Historie
Den første bosetningen ble nevnt i årene 1713–1718, da russerne bygde en festning ved samløpet mellom elvene Ob og Berd. Berdsk er dermed betydelig eldre enn den langt mer kjente nabobyen Novosibirsk. Berdsk fikk innvilget bystatus i 1944.
På 1950-tallet ble byggingen av et stort vannkraftverk igangsatt ved Novosibirsk. Dette medførte at Berdsk, som lå under vannivået på det nye reservoaret, måtte flyttes. Mellom 1954 og 1957 ble bygningene i byen flyttet til et nytt sted, og det er nå bare en liten del av den opprinnelige byen igjen på sin opprinnelige beliggenhet.
JBL
JBL er et amerikansk selskap eid av Harman International Industries og som produserer høyttalere og hodetelefoner både for profesjonelt bruk og til hjemmebruk. JBL ble grunnlagt i 1946 av James Bullough Lansing, derfor navnet JBL. JBL er delt opp i 2 deler, «JBL Consumer» og «JBL Professional». «Consumer»-avdelingen produserer høyttalere og tilbehør for hus og hjem. Mens «Professional» lager høyttalere for studioer, kinoer og turneer. JBL er blant de største produsentene av høyttalere i verden.
Historie
JBLs grunnlegger James B. Lansing grunnla JBL etter å ha forlatt sin stilling som toppingeniør hos Altec Lansing. Lansing lagde først høyttalere som var beregnet på hjemme- og kinomarkedet.
James Lansing tok sitt eget liv den 29. september 1949 etter personalsaker og dårlige valg. Bill Thomas som var visedirektør under Lansing overtok driften av selskapet etter Lansings bortgang. De neste 20 årene skulle «JBL» bli et av de beste merkene på høyttalermarkedet, og produserte høyttalere som Hartsfield og Paragon. Dette er høyttalere som i dag ikke bare er samleobjekter, men blir sett på som høyttalere av øverste klasse.
I 1969 solgte Bill Thomas JBL til det som den gang het Jervis Corp. (senere Harman International). På 70-tallet kom JBL med L100-høyttaleren som slo alle salgsrekorder på høyttalermarkedet. På 70-tallet ble JBL også større på det profesjonelle høyttalermarkedet, på slutten av 70-tallet var det flere JBL-monitorer enn alle andre merker tilsammen i amerikanske studioer.
JBL har også samarbeidet med THX om å utvikle høyttalere for kinoer. Ford valgte å bruke JBL-høyttalere i sine biler, noe Chrysler hadde gjort med Infinity-høyttalere og Nissan med Bose-høyttalere.
Maria al-Qibtiyya
Maria bint Shamʿūn, mer kjent som Maria al-Qibtiyya (arabisk: مارية القبطية, Maria Qubtiyya eller kopteren Maria, død i 637 i Medina) var en av den muslimske profeten Muhammads slavekonkubiner.
Liv og virke
Maria al-Qibtiyya var en koptisk kristen fra Egypt. Hennes far, jkalt Shamʿūn, kom fra den koptiske menighet i det ikke lenger lokaliserbare stedet Hafn (arabisk: حفن / Ḥafn) i regionen Ansina (أنصنا / Anṣinā) ved Nilens østre bredd i Øvre Egypt.
I følge tradisjonen sendte Muhammad i 628 ut en proklamasjon om sin monoteisme til alle Midtøstens herskere og innbød dem å tilslutte seg Islam. Han sendte en deputasjon med det budskapet under Hatib ibn Abi Balta'ah til den kristne guvernør Al-Muqawqis, som turde være samme person som Kyros av Alexandria, som var det bysantinske rikes guvernør i Alexandria. Da deputasjonen kom tilbake fra Egypt medbragte den flere gaver fra Al-Muqawqis til Muhammad i Medina: deriblant et muldyr, et esel, en evnukk, og slavinnene Maria og hennes søster Sirin bint Shamun. Søstrene ble konvertert til islam av Hatib ibn Abi Balta'ah innen han overleverte dem til Muhammad.
Orange (Connecticut)
Orange er en by i New Haven County i Connecticut i USA. Ved folketellingen i 2010 hadde byen 13 956 innbyggere.
Den er en vestlig forstad til New Haven og tilhører tildels denne byens tettbygde område som har over 500.000 innbyggere.
Byen er oppkalt etter Vilhelm III av England, prinsen av Oranien (Orange på engelsk), som etter den engelske revolusjon i 1688 etterfulgte Jakob II, som kolonistene i Connecticut så på som en despot.
Flueggea neowawraea
Flueggea neowawraea er et eviggrønt tre uten torner i familien Phyllanthaceae.
Nomvula
Nomvula er det andre musikkalbumet til den sørafrikanske afro-fusion-gruppa Freshlyground. Det blei utgitt 10. juli 2004, og solgte til dobbel platina i Sør-Afrika. Mye av suksessen var på grunn av singelen «Doo Be Doo», som blei mye spilt på radio (og seinere covra på indonesisk av den indonesiske artisten Gita Gutawa). Andre populære singler fra albumet var «I'd Like», «Zithande» og «Things Have Changed».
Flueggea neowawraea
Flueggea neowawraea er endemisk for Hawaii der den finnes på øyene Kauai, Oahu, Maui og øya Hawaii. Her vokste den i skog 250–1000 moh. Barkbillen Xylosandrus compactus spredte seg til Hawaii på 1970-tallet og har nesten utryddet dette treslaget.
Denne arten ble flyttet til Flueggea i 1987. Tidligere ble den regnet til en monotypisk slekt og hadde det vitenskapelige navnet Neowawraea phyllanthoides.
Jarle Aune
Jarle Leidulf Aune (født 30. juni 1926 i Framverran, død 27. desember 1986) var bonde, regnskapsfører, banksjef og lokalpolitiker i Mosvik. Han representerte Senterpartiet, og var ordfører fra 1980 til sin død i desember 1986.
Han vokste opp på gården Aune i Framverran, dengang en del av Verran kommune. Fra 1950-årene av hadde han ulike bistillinger som revisor og regnskapsfører. Fra 1969 var han kasserer – dvs daglig leder – i Mosvik Sparebank. Fra 1964 var han også forretningsfører i Ytterøy Prestegjeld Brannkasse Gjensidig, som dekket Ytterøy, Mosvik og Verran. Dette selskapet opphørte i 1973.
Aune var medlem av kommunestyret i Verran 1963–67 og i Mosvik 1968-75 og 1980–86. Han var også medlem av flere kommunale utvalg, blant annet ligningsnemnd.
Canada under Vinter-OL 1994
Canada under Vinter-OL 1994. Nittifem sportsutøvere, sekstiseks menn og tjueni kvinner fra Canada deltok i elleve sporter, aking, alpint, bobsleigh, kunstløp, langrenn, ishockey, hurtigløp på skøyter, kortbaneløp, skihopping, freestyle og skiskyting under Vinter-OL 1994 i Lillehammer i Norge. Canada kom sjuendeplass med tre gull-, seks sølv- og fire bronsemedaljer. Kunstløperen Kurt Browning var Canadas flaggbærer under åpningsseremonien.
Sort enke
Sort enke (Latrodectus mactans) er en giftig kamfotedderkopp (Theridiidae) som taksonomisk hører hjemme blant de høyerestående edderkoppene (Araneomorphae). Den lever i Amerika og enkeltindivid har blitt spredt til andre deler av verden. Den har tilnavnet enke eller sort enke, et navn som i noen grad også brukt om andre medlemmer av slekten Latrodectus.
Beskrivelse
Den voksne hunnen er blank og sort med et rødt, timeglassformet merke på buken. Hannens merke, som også er timeglassformet, går fra gult til hvitt med en varierende skygge av orange og rødt. Den bærer også en liten prikk nær spinnekjertelen som kan variere i farge. Vanligvis er den også rød, men adskilt fra timeglasset. For L. variolus er de to halvdelene av timeglasset gjerne formet som to separerte mønstre. En stor hunnedderkopp av denne underarten kan bli ca 3,7 cm lang inkludert ben. Kroppen er da ca. 1,2-1,5 cm, mens hannen på det meste er halvparten så stor som hunnen. Sett i forhold til kroppsstørrelse har de lengre ben og mindre kropp.
Som med de fleste giftige kryp, skal de kraftige fargene varsle andre rovdyr om fare. Å spise en Sort enke vil vanligvis ikke drepe små rovdyr (fugler o.l.), men sykdommen som følger er ille nok for dyret til å huske at de skarpe, røde merkene betyr "ikke spis". Grunnen til at det røde merket er plassert på edderkoppens buk, skyldes måten hunnedderkoppen henger og beveger seg opp/ned i nettet. Unge hunnedderkopper bruker store deler av tiden sin på å lete etter perfekte omgivelser. Så snart den har funnet et optimalt sted, tilbringer den ofte hele sitt voksne liv der uten å flytte videre. Ettersom de unge hunnedderkoppene først må finne et optimalt sted, har de kraftig markerte merker også på ryggen slik at de kan bli sett av rovdyr også når de vandrer på bakken. Hannen bærer lignende merker, for å varsle når de er ute og leter etter make, men disse merkene er ikke så markante.
Hannene, som er mindre giftige, er ikke en stor trussel for rovdyr, og forskjellig grad av merking hjelper jegerne å bedømme byttet (mange store fugler spiser kun hanner, og skiller lett mellom hann- og hunndyr).
Byttedyr
Den Sorte enke har et variert matfat basert på en rekke småkryp, ofte skrukketroll, tusenbein, skolopendere og edderkoppdyr.
Når byttet setter seg fast i edderkoppens nett, er L. mactans kjapp ut fra skjulestedet, pakker inn byttet i det sterke nettet, stikker inn brodden og dreper det med gift. Giften fungerer etter 10 minutter, og byttet holdes godt fast av edderkoppen i mellomtiden. Når byttets rykninger opphører, sprøytes et enzym inn i såret og enken frakter så byttet tilbake til skjulestedet før den fortærer det.
Gift
På tross av at giften er kraftig, (hele 15 ganger sterkere enn klapperslangens), er ikke disse edderkoppene store eller særlig farlige. Sammenlignet med andre edderkopper er innsprøytingen av giften verken stor i volum eller 100 % dødelig. Hunnedderkoppens giftbrodd stikker ca. 1 mm inn under huden. Dette er langt nok til å få injisert giften i et menneske, slik at det kan være skadelig. Hannedderkoppens gift er svakere, og hannen kan ikke injisere samme mengde som hunnen.
Den faktiske mengden gift som sprøytes inn er generelt sett svært liten, både fra hannen og hunnen, og i svært få tilfeller farlig for friske mennesker med god helse. Bitt fører sjelden til døden, men selv små mengder kan føre til stort ubehag og innleggelse på sykehus. Forgiftning med døden til følge forekommer svært sjelden, sett i forhold til antall bitt per tusen mennesker. Kun 63 dødsfall ble rapportert i USA mellom 1950 og 1989. Edderkoppen har imidlertid stor geografisk utbredelse, noe som fører til at et stort antall mennesker blir eksponert for arten. Dette har gitt dyret et rykte om å være mer giftig enn hva det egentlig er.
Fra Sverige har det kommet rapporter om sorte enker som er funnet i importerte biler. I 2015 fikk Norge det første registrerte tilfellet av sort enke i importert bil. Dette skjedde i Drammen, og funnet ble gjort i en bil fra California. Gamle biler som står ubrukt er et ypperlig habitat for denne edderkoppen.
Det er rapportert om ny utbredelse av arten rundt Middelhavet, som følge av klimaendringene. En søsterart av sort enke holder også til i dette området, men det hevdes altså at de mange nylig rapporterte tilfellene av bitt i 2007-2008 skyldes Latrodectus mactans.
Kråkefamilien
Kråkefamilien eller kråkefugler (Corvidae) er en familie med mellomstore til store spurvefugler med kraftige nebb og sterke lemmer. Gruppen har en tilnærmet kosmopolitisk utbredelse, men er ikke tilstede i områder med snø og is året rundt.
Biologi
Kråkefuglene, som også ofte omtales i samlebegrepet kråker, blir normalt omkring 20–69 cm store. Mange av artene har enten sort, grå, sort og grå eller sort og hvit fjærdrakt, ofte med en metallisk glans eller innslag av blått, grønt, gult, fiolett, eller brunt. Det finnes imidlertid arter med annen utfarging.
Familien omfatter 131 arter (349 taxa) fordelt i 21 slekter. I Norge lever det åtte arter; kråke, kaie, kornkråke, nøttekråke, nøtteskrike, lavskrike, skjære og ravn. Sistnevnte (ravnen) er også den største av alle kråkefuglene.
Kråkefugler regnes som intelligente dyr, og majoriteten av artene er flokkorienterte. De er nysgjerrige, lekne og har blant annet even til å lagre og hente fram igjen mat ved behov. Det har også blitt dokumentert, at kråker kan ta i bruk redskaper for å løse oppgaver. Likeledes bekrefter studier av disse fuglene, at kråker har markant større hjerne i forhold til kroppen enn andre fugler. Og dette gjelder spesielt for de to artene amerikakråke (Corvus brachyrhynchos) og ravn (Corvus corax), med to unntak. To papegøyearter, grønnvingerødara (Ara chloropterus) og blågulara (A. ararauna), har nemlig enda større hjerne i forhold til kroppen.
Mange kråker er kjent for sin hese vokalisering, som gjerne består av «kra-kra» skrik. Kråker kommuniserer imidlertid på mange måter, både visuelt og akustisk. Dette er med på å forsterke inntrykket av kråkefuglenes komplekse sosiale organisering. Forskere har blant annet oppdaget, at kråker trolig kan telle. Den sluttningen trekker de på bakgrunn av, at enkelte akustiske signaler har forskjellig betydning etter hvor mange ganger fuglen uttrykker lyden.
Kråker er i hovedsak opportunistiske altetere og notoriske mattyver. Dietten varierer imidlertid både lokalt og gjennom sesongen, spesielt for arter som lever i den tempererte- eller arktiske sonen. Både kjøtt, insekter, korn, frø, frukt og bær står på menyen, sammen med mye annet. Det siste inkluderer også næringsrester etter oss mennesker.
Flere arter på den nordlige halvkule kan kalles delvis trekkfugler, mens arter på den sørlige halvkule er, så langt man vet, er standfugler. Hvor langt fuglene trekker er imidlertid svært variabelt fra en art til en annen, og selv blant ulike populasjoner innen en og samme art varierer det mye. Ringmerkede finske individer av kaie (Corvus monedula) har for eksempel blitt funnet igjen over 1 000 km vekk fra der de ble merket, i Frankrike, mens data for russisk kornkråke (Corvus frugilegus) indikerer at artens trekk blir stadig kortere og kortere (2 200 km i 1929–1938, 1 900 km i 1950, og 1 400 km i 1971–1985). Andre studier viser at ungfugler gjerne trekker lenger, i både tid og distanse, enn voksne gjør. Artene som trekker sørover vinterstid, trekker imidlertid gjerne mye kortere enn hva disse eksemplene hentyder, typisk til Sør-Sverige, Danmark og Nederland fra det litt mer nordlige Skandinavia.
Tonsen kirke
Tonsen kirke er en arbeidskirke som ble oppført i 1961 på Årvoll i bydel Bjerke i Oslo etter tegninger av arkitektene Georg Greve og Geir Grung. Kirken ligger ved Trondheimsveien med utsikt over Sinsen. Den har rektangulær grunnplan under et asymmetrisk saltak, og et tårn er bygget inntil ved vestre hjørne. Ytterveggene er kledd med tegl og skifer. Kirken har 400 sitteplasser i hovedrommet og 200 i en tilstøtende sal. Fondveggen har et veggmaleri fra 1963 av Kåre Jonsborg. I våpenhuset er et vindu med glassmaleri av Bernhard Greve. Motivet er Jesus stående over et kors.
I kirkens kjeller ligger kontorer for Tonsen menighet og Nordre Aker prosti. Kjelleren er også tilholdssted for speiderbevegelsen. 7. Oslo Kanaljene, en avdeling i Oslospeiderne som tilhører Norges speiderforbund, har sine møtelokaler her.
Joan Miró
Miró bodde lenge på Mallorca, noen kilometer fra bykjernen, der han fikk oppført både bolig og atelier, og etter hvert et større galleri. Stedet er nå overtatt av en stiftelse som står for drift av det som museum, med hovedvekt på Miró og hans samtidige.
Mount Haystack
Mount Haystack (Høystakk-fjellet) ligger i fjellkjeden Great Range i Adirondack-fjella i delstaten New York i USA. Med sine 1512 meter er dette statens tredje høyeste fjell. Navnet kommer av formen på toppen.
Fjellet regnes som lite tilgjengelig, både fordi det er nokså bratt og fordi starten på oppstigninga ligger langt fra kjøreveg. I forhold til andre høye fjell i Adirondacks er Mount Haystack derfor lite besøkt av turgåere. Mot toppen er det et rundt kilometer-langt bratt strekk som går under betegnelsen «Devil's Half Mile».
Første kjente bestigning var i 1849 ved Orson Schofield Phelps og følge.
EM i langdistansetriatlon 2003
EM i langdistansetriatlon 2003 (europamesterskapet i langdistansetriatlon) ble arrangert i Fredericia i Danmark i 2003.
Ramy Rabia
Ramy Hisham Abdel Aziz Rabia (født 20. mai 1993) er en egyptisk fotballspiller som spiller for den egyptiske klubben Al-Ahly.
Tromøy prestegjeld
Tromøy prestegjeld var et prestegjeld i Aust-Nedenes prosti i Agder og Telemark bispedømme i Den norske kirke. Det omfattet sogn i tidligere Tromøy, nå Arendal kommune i Agder fylke, og hovedkirken var Tromøy kirke.
Tromøy prestegjeld og dets sogn er nå en del av Arendal kirkelige fellesråd, som er underlagt Aust-Nedenes prosti.
Historikk
Ved kgl. res. 2. mars 1742 ble det vidløftige Holt prestegjeld delt i to, Østre Moland prestegjeld, med Tromøy og Barbu ble skilt ut som eget sognekall. Delingen trådte i kraft 30. juni 1747.
Dette ble igjen ved kgl. res. 11.09.1877 delt i tre: Tromø, Barbu og Østre Moland.
Ved avviklingen bestod Tromøy prestegjeld av menigheten i Tromøy.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Moustapha Cissé
Moustapha Cissé (født 20. juni 1991 ) er en senegalesisk fotballspiller som spilte for Løv-Ham Fotball høstsesongen 2010, på lån fra Renaissance de Youff i Senegal.
Cissé kom til Løv-Ham i august 2010 og debuterte i bortekampen mot Sarpsborg 08 den 22. august som innbytter. På grunn av skader fikk han bare tre kamper for klubben i løpet av høstsesongen. Før han gikk til Løv-Ham prøvespilte han for blant annet Sogndal.
Greene County (Illinois)
Greene County er et fylke i den amerikanske delstaten Illinois. Fylkesadministrasjon ligger i Carrolton.
Osvaldo Montecillo Padilla
Prest
Osvaldo Padilla ble presteviet 20. februar 1966.
Nuntius til Panama, erkebiskop
Den 17. desember 1990 utnevnte pave Johannes Paul II ham til titulærerkebiskop av Pia og apostolisk nuntius i Panama. Han mottok sin bispevielse den 6. januar 1991 av pave Johannes Paul selv. Medkonsekranter var kurieerkebiskopene Giovanni Battista Re og Justin Francis Rigali.
Nuntius til Nigeria
Den 22. august 1998 ble han utnevnt til nuntius til Nigeria.
Nuntius til Costa Rica
Den 31. juli 2003 ble han utnevnt til nuntius til Costa Rica.
Nuntius til Sør-Korea, og til Mongolia
Den 12. april 2008 ble han nuntius til Korea. Den 26. april 2008 ble han i tillegg nuntius til Mongolia.
Han fratrådte av aldergrunner sin diplomatiske tjeneste den den 15. september 2017.
Som pensjonist bor han på Filippinene.
Han er den eldste broren til erkebiskop Francisco Padilla, også en pavelig nuntius.
Episkopalgenealogi
Hans episkopalgenealogi er:
Clements Markham
Clements Robert Markham (født 20. juli 1830, død 30. januar 1916) var en britisk geograf, oppdagelsesreisende og forfatter. Han var sekretær i Royal Geographical Society (RGS) mellom 1863 og 1888, og fungerte senere som foreningens president i ytterligere 12 år. I sistnevnte virke var han hovedsakelig ansvarlig for å arrangere Discovery-ekspedisjonen i 1901-04, og for å ha satt fart på Robert Falcon Scotts karriere innen polare ekspedisjoner.
Markham begynte sin karriere som sjøkadett i Royal Naval, da han var med til Arktis med HMS «Assistance» på et av de mange søkene etter det bortkomne ekspedisjonen til Sir John Franklin. Senere tjenestegjorde Markham som geograf for India Office hvor han var ansvarlig for innsamling av Cinchonaplanter fra deres opprinnelige peruanske skoger, og deres transplantasjon i India. Dette betydde at den indiske regjeringen fikk en hjemlig kilde hvor de kunne hente ut kinin. Markham fungerte også som geograf for Robert Napiers ekspedisjonsstyrke, og var til stede i 1868 ved Magdalas fall.
Markhams viktigste oppnåelse som formann i RGS var vekkelsen av britiske interesser i antarktiske utforskninger på slutten av 1900-tallet, etter femti års pause. Han hadde sterke og bestemte meninger om hvordan de Discovery-ekspedisjonen skulle organiseres, og kjempet hardt for å sikre at det de først og fremst ble kjørt som en maritim virksomhet, under kaptein Scotts kommando. For å gjøre dette overvant han fiendtlighet og motstand fra store deler av det vitenskapelige samfunnet. I årene etter ekspedisjonen fortsatte han å styre Scotts karriere, i den grad av å forsømme eller nedsette oppnåelsen til andre samtidige utforskere.
Gjennom hele hans liv var Markham en konstant reisende og en produktiv forfatter, og hans verker inkluderer historier, reiseskildringer og biografier. Han forfattet mange artikler og rapporter for RGS, og gjorde mye redigering og oversettelsesarbeid for Hakluyt Society, hvor han også ble president. Han mottok offentlige og akademiske æresbevisninger, og ble anerkjent som en betydelig innflytelse innen faget geografi, selv om det var kjent at mye av hans arbeid var basert entusiasme fremfor stipend. Blant de geografiske trekkene som bærer hans navn er Mount Markham i Antarktis, oppkalt etter ham av Scott i 1902.
Bibliografi
Hans bokutgivelser er som følgende:
Vektløfting under Middelhavslekene 1955
Vektløfting under Middelhavslekene 1955. Vektløfting var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i sju vektklasser i vektløfting, kun for menn. Egypt ble beste nasjon med tre gullmedaljer foran Italia med to.
Leading Lizzie Astray
Leading Lizzie Astray er en amerikansk stumfilm fra 1914, regissert av Fatty Arbuckle.
Handling
En velstående mann fra en større by er på vei gjennom en liten by, men bilen hans får et punktert dekk. En lokal ung mann og kjæresten hans går tilfeldigvis forbi, og unggutten melder seg frivillig til å fikse mannens dekk. Mens han holder på med dette, flørter by-mannen med den yngre mannens kjæreste. Han overtaler henne snart til å reise tilbake til storbyen sammen med ham. Men kort tid etter at hun har reist sin vei, pakker kjæresten alle tingene sine og han reiser til byen i forsøk på å vinne kjæresten sin tilbake.
Høse bru
Høse bru i Suldal i Ryfylke er en overbygget gangbru over Suldalslågen ved Høse, rett over Sandsfossen.
Brua ble heist på plass 1. november 2012. Stål- og betongkonstruksjonen er 29 meter lang og veier nær 23 tonn. Den ligger langs fylkesvei 46 som er en Nasjonal turistveg i Ryfylke, og Suldal kommune tok initiativet til å få satt opp brua for å gjøre området sør for Sand sentrum lettere tilgjengelig for fotturister.
Høse bru ble kåret til «bridge of the year» 2013 av det amerikanske reiselivsmagasinet Travel+Leisure.
Valg i Tsjekkia
Tsjekkia er en parlamentarisk, representativ og demokratisk republikk og befolkningen velger tjenestemenn og kvinner på lokalt, regionalt og nasjonalt nivå samt verv i Europaparlamentet. På nasjonalt nivå velges representanter for parlamentet i både deputertkammeret og i senatet. Medlemmene av deputertkammeret velget gjennom proporsjonal representasjon i 14 valgkretser hvert fjerde år, mens en tredjedel av senatet velges gjennom flertallsvalg hvert sjette år.
Som republikk er Tsjekkias statsoverhode en president, dog velges han kun gjennom indirekte (representative) valg av parlamentet. Regjeringssjefen, kalt statsminister («předseda vláda») er som oftest lederen av det politiske partiet med størst oppslutning. Statsministeren er den utøvende makts høyeste autoritet og innehar i Tsjekkia størst myndighet og bestemmelsesrett. Regionale og kommunale valg skjer parallelt hvert fjerde år med en avstand på to år til det nasjonale valget hvilket gjør at Tsjekkia har valg hvert andre år.
Overblikk
Selv om Tsjekkoslovakia først ble demokratisk i 1989 etter 41 år med kommuniststyre og at Tsjekkia først ble selvstendig i 1993, har demokratiet og parlamentarismen hatt sterke tradisjoner i Tsjekkia. Fra 1918 til 1938 var Tsjekkoslovakia det eneste fungerende demokratiet med flerpartisystem i Sentral-Europa i en tid hvor demokratiene i nabolandene var svakt og i løpet av 1920-tallet og 1930-tallet ble erstattet av autoritære regimer.
Det avholdes parlamentsvalg, regionalvalg og kommunevalg hvert fjerde år samt senatsvalg hvert sjette år. Valgene arrangeres annenhver gang, slik at det arrangeres et valg annethvert år. Deputertkammeret velges på landsbasis, slik at de 200 setene fordeles blant de 14 regionene.
Valgordningen er proporsjonal representasjon i flermannskretser. Det betyr at partiene vinner mandater basert på stemmetallet i det enkelte valgdistriktet. Ikke noe parti vinner alle mandat i et gitt distrikt, med mindre det oppnår en så høy prosentandel av stemmene at ikke noe annet parti slipper til i mandatfordelingen. Dette foregår etter en bestemt metode som kalles d'Hondts metode.
Det brukes i dag samme valgordning for parlamentsvalg og lokalvalg. Prinsippet er at antall mandater skal være så nær som mulig det stemmetallet partiet oppnår i det aktuelle valget. Partiet må få 5 % oppslutning på landsbasis (sperregrensen) for å bli valgt inn i Deputertkammeret.
Flerpartisystemet gjør at partiene ofte må samarbeide og danne koalisjonsregjering for å regjere. Det er allmenn stemmerett etter man har fylt atten år. Kvinner fikk stemmerett i 1920 (da en del av Tsjekkoslovakia).
Tsjekkia er en republikk, hvor presidenten er statsoverhode. Presidenten har liten formell makt, men personene som har fylt embetet har likevel vært aktive i den politiske prosessen. Presidenten foreslår høyesterettsdommere, kan utskrive nyvalg under gitte betingelser, og har utsettende veto.
Valgordning
Ved nasjonale valg er Tsjekkia delt inn i 14 valgkretser, som trekkes ved de samme grensene som regionene går. Valgordningen er basert få forholdstallsvalg hvor fordelingsformellen er basert på en ren d'Hondts metode.
Valgkretser
Ved nasjonale valg benyttes landets 13 regioner (kraj) samt hovedstaden Praha (hlavní město, som har status som kraj) som valgkretser. Likeledes er regionene og kommunene valgkretsene ved henholdsvis regionale og kommunale valg.
Statsoverhode
Presidenten er Tsjekkias statsoverhode. Han velges gjennom indirekte (representative) valg av parlamentet for periode på fem år. Presidenten kan kun gjenvelges en gang.
Deputertkammeret
Deputertkammerets medlemmer blir valgt med forholdstallsvalg, hvor de ulike valglistene (som representerer politiske partier) får inn representanter i forhold til hvor stor oppslutning de har blant de stemmeberettigede. For å bli valgt inn i deputertkammeret skal kandidaten være skrevet på et av partienes valgliste.
Senatet
Senatet (Senát Parlamentu České republiky) er overhuset i parlamentet. Det har 81 medlemmer og velges for seks år. En tredjedel av senatorene er på valg hvert andre år.
Senatets medlemmer blir valgt ved flertallsvalg i enmannskretser i to valgomganger. Hvis ingen av kandidatene får over 50 prosent av stemmene i første valgomgang skal de to ledende kandidatene gjennomgå en avgjørende andre valgomgang. Kandidater til senatet behøver ikke å være medlemmer av et politisk partis valgliste.
Stemmerett
Stemmerett i Tsjekkia er gitt alle myndige personer som oppfyller kravene i den tsjekkiske grunnlovens artikkel 18 § 3 som blant annet sier at «enhver tsjekkisk borger som har nådd en alder av atten år skal ha rett til å stemme».
Partisystem
Politisk er Tsjekkia et flerpartisystem, og var det landet i det postkommunistiske Europa som tidligst utviklet et partisystem som hadde klare fellestrekk med partisystemene i Vest-Europa. Alle de politisk relevante partiene kan plasseres inn i europeiske partifamilier og partiene plasserer seg langs en høyre-venstre-akse som er tydelig forankra i sosioøkonomiske konflikter. Tsjekkia er, ved siden av Ungarn, det postkommunistiske landet som hadde det mest stabile partisystemet.
Tre av partiene som er representert i deputertkammeret etter valget i 2010 var stiftet innen våren 1991 og har vært representert i alle parlamentene siden 1992.
Siden 1991 har det til enhver tid vært tre stabile partier med politisk betydning. De to største er Det borgerligdemokratiske partiet (ODS) og Det tsjekkiske sosialdemokratiske partiet (ČSSD). Til venstre for sosialdemokratene finner vi Kommunistpartiet i Böhmen og Mähren (KSČM). Ut over disse har fem andre partier vært representert i deputertkammeret ved ett eller to valg.
Tidligere var også det Kristeligdemokratisk union - det tsjekkoslovakiske folkepartiet (KDU–ČSL) et av de stabile partiene, men partiet falt under sperregrensen ved parlamentsvalget i 2010 og erstattet av det konservative partiet TOP 09 og det liberale sentrumspartiet Allmenhetens anliggender.
Albrecht Glaser
Albrecht Glaser (født 8. januar 1942 i Worms) er en tysk politiker (AfD, opprinnelig CDU). Etter hans uttreden av CDU deltok han ved stiftelsen av Alternativ for Tyskland, og ble i 2015 utnevnt som en av partiets tre stedfortredende talspersoner. Han ble 30. april 2016 valgt som partiets kandidat ved presidentvalget i Tyskland 2017. Glaser ble valgt som medlem av Forbundsdagen ved valget i 2017.
Grundy County (Illinois)
Grundy County er et fylke i den amerikanske delstaten Illinois. Administrasjonssenteret ligger i Morris.